Diari Oficial de la Generalitat Valenciana


Sumari del DOGV 4974, del 30-03-2005 (2005/3295)

ORDE de 22 de març de 2005, del conseller de Justícia i Administracions Públiques, per la qual són nomenats funcionaris de carrera els qui van superar les proves selectives d'accés al grup A, sector administració especial, enginyers agrònoms, convocatòries 16/1999 i 18/1999.
-----------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4974

Data del DOGV
:   30-03-2005

Secció del DOGV
:   II. AUTORITATS I PERSONAL - C) NOMENAMENTS, CESSAMENTS, SITUACIONS I INCIDÈNCIES

Número del document
:   2005/3295


Organisme emissor
:   Conselleria de Justícia i Administracions Públiques

Tipus de document
:   Ordre

ORDE de 22 de març de 2005, del conseller de Justícia i Administracions Públiques, per la qual són nomenats funcionaris de carrera els qui van superar les proves selectives d'accés al grup A, sector administració especial, enginyers agrònoms, convocatòries 16/1999 i 18/1999. [2005/3295]
  
Mitjançant sengles ordres de 26 de juliol de 2001, la Conselleria de Justícia i Administracions Públiques, publicades en el DOGV número 4.056, de 2 d'agost de 2001, es van convocar les proves selectives d'accés al grup A, sector administració especial, enginyers agrònoms, corresponents a l'oferta d'ocupació pública de 1999, de la Generalitat Valenciana, convocatòries 16/99 i 18/99.
  
Per resolucions de 14 de gener de 2004, del conseller de Justícia i Administracions Públiques, es van publicar les puntuacions finals dels aspirants que han superat les proves selectives de les convocatòries de referència (DOGV número 4.677, de 26 de gener de 2004).
  
Finalitzats els processos de selecció, s'han de realitzar els nomenaments de funcionaris de carrera a favor dels qui els hagen superat, de conformitat amb el que establix l'article 9.1 del text refós de la Llei de la Funció Pública Valenciana, aprovat per Decret Legislatiu de 24 d'octubre de 1995, del Consell de la Generalitat (DOGV número 2.367, de 30 de novembre de 1995).
  
Atés que per distintes causes no ha sigut possible realitzar el nomenament abans del dia 27 de juliol de 2004, data en què va finalitzar el termini de sis mesos que determina l'article 9.1.b) de l'esmentada Llei, s'establix la retroacció dels pertinents efectes, amb els drets a les indemnitzacions corresponents, de conformitat amb reiterada jurisprudència respecte al assumpte. Sense perjuí d'això, dita retroacció ha d'anar acompanyada de les oportunes cauteles, perquè no tots els fets i les situacions generades en l'espai de temps transcorregut fins a la data són susceptibles de revisió.
  
Per això, vista la Resolució de 22 de març de 2005, de la Direcció General d'Administració Autonòmica, per la qual s'adjudiquen les destinacions als aspirants que han superat les proves selectives citades, obtinguts en el concurs previst en l'article 9.1 de la Llei de la Funció Pública Valenciana i fent ús de la competència que m'atribuïx l'article 27.1.j) de la dita Llei,
  
ORDENE
  
Primer. Nomenament
  
Són nomenats funcionaris de carrera de l'administració del Consell de la Generalitat Valenciana, del grup A, sector administració especial, enginyers agrònoms, als qui han superat les proves selectives de les convocatòries 16/1999 i 18/1999 i es relacionen en l'annex d'esta orde, per orde de major a menor puntuació final obtinguda.
  
Segon. Adquisició de la condició de funcionari
  
Per a adquirir la condició de funcionari de carrera, s'ha de prendre possessió del lloc de treball obtingut en el concurs, dins del termini possessori i previ el jurament o promesa a què es referix l'apartat c) de l'article 32 del text refós de la Llei de la Funció Pública Valenciana.
  
Tercer. Efectes
  
Es reconeix als funcionaris nomenats mitjançant esta orde, com a situació jurídica individualitzada i de conformitat amb l'article 9.1.b del Text Refós de la Llei de Funció Pública Valenciana, el dret a haver sigut nomenats sis mesos després d'haver finalitzat el procés pel qual van ser seleccionats, amb els efectes econòmics que d'això es deriven.
  
En tant que siguen favorables als interessats, es considerarà que els efectes derivats de les preses de possessió, es retrotrauen al dia 27 de juliol de 2004, sense que això comporte la revisió d'actes, resolucions o situacions jurídiques emparades per la legalitat vigent, o l'adopció de resolucions de contingut impossible.
  
Els funcionaris així nomenats tindran dret a què l'administració els indemnitze per les remuneracions deixades de percebre, si fa el cas, des del dia 27 de juliol de 2004 fins al dia de la presa de possessió, ben entés que este rescabalament es limitarà a la diferència que resulte entre els salaris realment percebuts per treball per compte d'altri o propi, i les retribucions corresponents al lloc en què prenguen possessió, d'acord amb l'adjudicació de les destinacions operada per l'esmentada resolució de 22 de març de 2005.
  
Per a l'efectiva indemnització de les retribucions deixades de percebre pels funcionaris de carrera mencionats en els articles precedents, s'haurà de seguir el procediment següent:
  
1. La persona interessada sol·licitarà per escrit el pagament de les retribucions del lloc de treball obtingut en el concurs, no abonades durant el període de què es tracte i quantificarà l'import que estime que li corresponga percebre.
  
2. La sol·licitud ha de dirigir-se i presentar-se davant de la Sotssecretaria del departament o a la direcció de l'organisme on prenga possessió o estiga prestant servicis, en el cas de produir-se algun canvi de destinació posterior a la referida presa de possessió. Amb la sol·licitud haurà d'aportar els documents que acrediten fefaentment que, durant el període objecte de la reclamació de les retribucions no percebudes, la persona interessada no ha obtingut ingressos en concepte de salaris o retribucions per treball personal. O bé, en cas d'haver-los percebut, que estos han sigut inferiors als que hauria d'haver cobrat si haguera sigut nomenat funcionari de carrera dins del termini dels sis mesos legalment establit, amb destinació en el mateix lloc obtingut mitjançant l'al·ludida resolució de 22 de març de 2005.
  
3. La Sotssecretaria del departament o la direcció de l'organisme corresponent a la destinació del reclamant, dictarà la resolució que procedisca; sense perjuí que, per a millor proveir, sol·licite tots aquells antecedents i informes estime convenient. El termini màxim per a resoldre i notificar és de sis mesos, a comptar de l'entrada de la sol·licitud en el registre de l'òrgan competent per a resoldre.
  
Igualment, aquells del col·lectiu referit que hagen prestat servicis com a funcionaris interins d'urgència de la Generalitat Valenciana tindran dret a què l'administració els indemnitze pel concepte ?desocupació- detret de les respectives nòmines percebudes, si fa el cas, durant el període comprés entre el dia 27 de juliol de 2004 fins al dia de la presa de possessió, en la part proporcional corresponent. Per al seu efectiu cobrament s'haurà de dirigir l'oportuna sol·licitud i quantificar l'import que estime que procedix percebre i la còpia de les nòmines de referència, a la Sotssecretària del departament o a la direcció de l'organisme on haja obtingut destinació o en el que estiga prestant servicis, en el cas que es produïsca algun canvi de destinació.
  
Quart. Interposició de recursos
  
Contra la present orde, que és definitiva en via administrativa, les persones interessades podran interposar un dels recursos següents:
  
a) el de reposició, amb caràcter potestatiu, davant del mateix òrgan que l'ha dictat, en el termini d'un mes;
  
b) el contenciós administratiu, davant la Sala corresponent del Tribunal Superior de Justícia de la Comunitat Valenciana, en el termini de dos mesos, sempre que no s'haja interposat el potestatiu de reposició abans al·ludit. En ambdós supòsits, els respectius terminis es computaran a partir de l'endemà al de la publicació d'esta orde en el Diari Oficial de la Generalitat Valenciana.
  
Els recursos contenciosos administratius que s'interposen contra la present Orde seran anunciats en el Diari Oficial de la Generalitat Valenciana a l'efecte de citació.
  
DISPOSICIÓ FINAL
  
La present orde tindrà efectes a partir de l'endemà de la publicació en el Diari Oficial de la Generalitat Valenciana.
  
València, 22 de març de 2005
  
El conseller de Justícia i Administracions Públiques,
  
MIGUEL PERALTA VIÑES
  
ANNEX
  
Accés: promoció interna, convocatòria 18/1999.
  
DNI COGNOMS I NOM NOTA FINAL
  
17209273 PITARCH RODA CESAR 76,27
  
19225952 RODRIGUEZ MULERO FRANCISCO 71,88
  
19056426 MARES ANDRES MARIA TERESA 68,68
  
71739701 SIMON GIMENEZ MIGUEL 65,21
  
Accés: torn lliure, convocatòria 16/1999.
  
DNI COGNOMS I NOM NOTA FINAL
  
07125362 PEREZ GARCIA MILAGROS 90,49
  
24610521 LLANES RIBAS ROGELIO 87,68
  
92001730 ABAD CARRASCOSA CARMEN 87,53
  
79637210 BERNAL GIMENEZ JOSE MANUEL 87,37
  
90859065 COTINO HUESO MARIA PAZ 87,12
  
33902827 YAGO LUJAN AMPARO 85,54
  
21021633 CORRAL GONZALEZ IGNACIO 85,23
  
56564193 SANTAMARIA BRAVO MARIA ELVIRA 84,98
  
26785489 BONET PEREZ DE LEON LUIS 83,76
  
27078811 ESQUIVA PEREZ MARIA DEL MAR 82,69
  
73624850 DALMAU SORLI VICENTE 82,57
  
10054396 MENDEZ MUÑOZ CRISTINA 81,57
  
28132180 RIERA RUPEREZ MARIA SUSANA 81,22
  
75799906 MORANT NAVARRO JOSE JUAN 81,12
  
00899260 PAGES AZNAR OSCAR 81,10
  
78420627 MARHUENDA FLUIXA ANGEL 80,56
  
32411670 LOPEZ GOMEZ SANTIAGO 79,95
  
82501742 GABALDON GARCIA ENCARNACION 79,81
  
55425277 MOYA COLOM SALOME 79,00
  
17289241 FERRER MATOSES DESAMPARADOS 78,83
  
53069514 BORDILS GIL JOSE RAMON 78,19
  
32733823 SALA MARIN JOAQUIN 77,55
  
59484789 SANCHEZ NIETO M.DOLORES 75,62
  
41658893 DEVAL DEL TORO MARIA ISABEL 75,19
  
68617497 ARNAU REVERTER JOAQUIN 73,80
  
74990931 MUÑOZ CAPILLA SILVIA 72,42
  
00956165 NAVARRO CONESA LUIS MIGUEL 71,61
  
77244025 GARRIGOS PEREZ NOELIA 71,23
  
60293953 ROMERO ALAMAN JOSE ALBERTO 70,61
  
08679642 GISBERT DOMENECH JAVIER 70,43